**КЫРГЫЗ РЕСПУБЛИКАСЫ КЫРГЫЗСКАЯ РЕСПУБЛИКА**



**ЖАЛАЛ-АБАД ОБЛАСТЫ ЖАЛАЛ-АБАДСКАЯ ОБЛАСТЬ**

**МАЙЛУУ-СУУ ШААРДЫК МАЙЛУУ-СУУЙСКИЙ**

**КЕҢЕШИ ГОРОДСКОЙ КЕНЕШ**

**ТОКТОМ**

**ПОСТАНОВЛЕНИЕ**

**2018-жылдын 30-октябры № 6-8-1 Майлуу-Суу шаары**

**Майлуу-Суу шаарынын 2017-жылдагы бюджетинин аткарылышын бекитүү жөнүндө**

Майлуу-Суу шаардык Кеңеш 2017-жылы шаардын киреше бөлүгүнө, атайын каражат жана республикалык бюджеттен түшкөн расмий трансферттер менен бирге 69 198,3 миң сом түшкөндүгүн же башкача айтканда такталган планга салыштырмалуу 96,3% түзгөндүгүн белгиледи. Бюджеттин чыгаша бөлүгү 68 654,7 миң сомду түзгөн же такталган планга салыштырмалуу 91,8% түзөт.

Отчеттук мезгилдин ичинде республикалык бюджеттен түшкөн каражат 25 776,9 миң сом түзгөн, анын ичинде:

* 4662,0 миң сом бюджетке түшпөй калган сатуудан алынган салыгы эсебинен компенсация;
* 218,0 миң сом шайлоо мезгилинде Мамлекеттик катоо кызматына (МКК) тартылган жумушчуларга эмгек акы;
* 749,1 миң сом мамлекеттик жана муниципалдык кызматкерлердин эмгек акыларын жогорулатуу;
* 147,8 миң сом мамлекеттик статист адисинин чыгашасы**;**
* 20000,0 миң сом киреше компенсациясы жана финансылык жоготууларды жабуу.

Бюджеттик мекемелердин 2017-жылдын 1-январына болгон кредитордук карызы 9777,0 миң сомду түздү, анын ичинде коммуналдык кызмат көрсөтүүлөргө төлөмдөрү боюнча 9358,7 миң сом.

Майлуу-Суу шаарынын мэриясынын 2017-жылдын бюджетинин аткарылышынын маалыматын карап чыгып,депутаттардын сунуштарын эске алып, шаардык Кеңештин сессиясы

**ТОКТОМ КЫЛАТ:**

1. Шаардын 2017-жылдагы бюджетинин такталган планынын кирешелер боюнча 71 879,8 миң сом (Тиркеме №1 )бекитилсин.
2. Шаардын 2017-жылдагы бюджетинин такталган планынын чыгаша бөлүгү боюнча 74 810,8 миң сом (Тиркеме №2 )бекитилсин.
3. Майлуу-Суу шаарынын 2017- жылга бюджетинин киреше бөлүгүнүн атайын каражат, мамалекеттик башкаруу секторунун трансферттери, активдер жана милдеттенмелери менен 69 198,3миң сом, чыгаша бөлүгү 68 654,7 миң сомго аткарылышы (Тиркеме №3) бекитилсин.
4. Ушул токтом катталсын жана Кыргыз Республикасынын укуктук ченемдик актыларынын Мамлекеттик реестрине киргизүү үчүн Кыргыз Республикасынын юстиция министрлигине жөнөтүлсүн .
5. Токтом жарыяланган күндөн баштап күчүнө кирет.
6. Бул токтомдун аткарылышын көзөмөлдөө шаардык кеңештин бюджет, каражат жана инвестицияларды тартуу боюнча туруктуу комиссиясына (К.Ю.Токтоназаров) жана шаардын мэрине (Н.А.Маматов) жүктөлсүн.

**Шаардык кеңештин төрагасы: Б.К.Барбиев**